Elza Hailova

Elza Hailova (dzimusi Rudzīte, arī Rudzīte-Hailova;  - , RīgaNekropole.info Elza Hailova) bija Latvijas šahiste un šaha trenere.

 Biogrāfija 
Elza Hailova no 1949. gada līdz 1979. gadam regulāri piedalījusies Latvijas un Rīgas galvenajos šaha turnīros. Bijusi aktīvas spēles cienītāja, kuras agresīvais uzbrukuma stils bieži sagādājis nepatikšanas turnīru favorītēm. Latvijas sieviešu šaha čempionāta finālos piedalījusies 23 reizes, tajā skaitā 20 reizes pēc kārtas (1949-1968) un sešas reizes ierindojusies godalgotajās vietas. Viens no veiksmīgākajiem Hailovai bijis 1950. gads, kad Latvijas sieviešu šaha čempionātā izdevies ne tikai sagādāt pirmo zaudējumu daudzkārtējai Latvijas čempionei Mildai Laubertei šo turnīru vēsturē, bet arī izcīnīt 3. vietu un pēc tam pārliecinoši uzvarēt Mihaila Čigorina simtgadei veltītajā 3. Rīgas sieviešu šaha čempionātā ar iespaidīgu rezultātu - 9 punkti no 10 iespējamajiem.žurnāls "Šahs", Nr. 10, 1988 1951. gadā Ivanovā pārstāvējusi "Daugavas" šahistu komandu PSRS arodbiedrību komandu čempionāta pusfinālā.Team Championship of "Trade Unions" - Ivanovo February 1951(1 semifinal) 1954. gada jūlijā PSRS sieviešu šaha čempionāta pusfinālā Rīgā palikusi 12. vietā, taču spējusi uzvarēt vienu no daudzsološākajām tā laika Latvijas šahistēm Zāru Nahimovsku. Vairākkārt bijusi Rīgas sieviešu šaha čempionāta laureātu skaitā - 1954. gadā dalījusi 2.-3. vietu,laikraksts "Cīņa" 09.03.1954 1956. gadā izcīnījusi 2. vietu,laikraksts "Padomju Jaunatne" 04.01.1957 1966. gadā dalījusi 2.-3. vietu.laikraksts "Cīņa" 30.12.1966 1977. gadā šajā turnīrā ieņēmusi augsto 4. vietu.žurnāls "Šahs", Nr. 5, 1978 1961. gadā 1. Latvijas PSR komandu čempionātā pārstāvējusi Maskavas rajona pārtikas tirdzniecības uzņēmuma komandu.laikraksts "Padomju Daugava" (Daugavpils) 11.05.1960, laikraksts "Bauskas darbs" 09.06.1960

Daudz spēka veltījusi šahistu jaunās maiņas audzināšanā. Bieži gājusi uz Rīgas skolu jaunākajām klasēm, kur ar laipnu un emocionālu stāstījumu pievērsusi šaham daudzas meitenes. Bijusi pirmā trenere nākamajām Latvijas šaha čempionēm Ingrīdai Priedītei, Astrai Goldmanei un Ilzei Rubenei.

 Vietas Latvijas šaha čempionātos 
 1949. gads - 6.-8. vieta.
 1950. gads - 3. vieta.
 1951. gads - 5. vieta.
 1952. gads - 6.-7. vieta.
 1953. gads - 5.-6. vieta.
 1954. gads - 3. vieta.
 1955. gads - 3. vieta.
 1956. gads - 3.-4. vieta.
 1957. gads - 6. vieta.
 1958. gads - 5.-6. vieta.
 1959. gads - 7.-8. vieta.
 1960. gads - 8. vieta.
 1961. gads - 2.-3. vieta.
 1962. gads - 5. vieta.
 1963. gads - 12. vieta.
 1964. gads - 10. vieta.
 1965. gads - 3. vieta.
 1966. gads - 11.-12. vieta.
 1967. gads - 6.-8. vieta.
 1968. gads - 10.-11. vieta.
 1970. gads - 10. vieta.
 1973. gads - 8.-9. vieta.
 1977. gads - 26. vieta.

 Atsauces 

 Literatūra 
 Nekrologs žurnālā "Šahs" Nr. 24, 1988.

Kategorija:1917. gadā dzimušie
Kategorija:1988. gadā mirušie
Kategorija:Latvijas šahisti
Kategorija:PSRS šahisti
Kategorija:Šaha treneri